Tiapridal a zhoršenie tikov
Dobrý deň. Chcela by som sa opýtať. Mohol Tiapridal zhoršiť tiky? Predtým syn dvíhal len obočie,dr. nasadila Tiapridal a po druhej dávke začal dvíhať ramená a otáčať hlavou. Bral to cca 3 týždne. Teraz je 1 týždeň po vysadení. Robí to aj po vysadení. Ďakujem
Dobrý deň,
ďakujeme za prejavenú dôveru.
Medzi menej časté hlásené nežiadúce účinky lieku Tiapridal patria poruchy napätia svalstva (kŕč, sťah krčných svalov, mimovoľné pohyby očí, kŕč žuvacieho svalstva) a akatízia (neustále nutkanie hýbať sa). O výskyte akýchkoľvek vedľajších účinkov je potrebné upovedomiť predpisujúceho lekára.
Prajem pekný zvyšok dňa.
S pozdravom
Mgr. Emma Halás Haluščíková